Зарнисор

Зарнисор (то соли 2009 Олтинтопкан) — шаҳрак (аз соли 1951), маркази ҷамоати шаҳраки Зарнисори шаҳри Гулистон. Аз Зарнисор то маркази шаҳри Гулистон 130 км, то маркази вилоят (шаҳри Хуҷанд) 145 км. Аҳолиаш 2800 нафар (августи 2017).

 Ҷуғрофиё 
Зарнисор дар қисми шимолии вилояти Суғд, байни қаторкӯҳҳои Қаромазор ва Қурама воқеъ буда 14 апрели 1951 бунёд шудааст.

 Иқтисод 
Шаҳрак 3 муассисаи таҳсилоти миёнаи умумӣ, 2 дорухона, беморхона, маркази тиббӣ, китобхона, клуби «Лола», боғчаи бачагонаи «Офтобак», сартарошхона, чойхона, коргоҳи дӯзандагӣ, бозор, маркази савдои «Ардашер», 4 нуқтаи савдои хусусӣ, масҷиди панҷвақта ва шуъбачаи милитсия дорад. Соҳаҳои асосии хоҷагӣ: сабзавоткорӣ, ғаллакорӣ ва чорводорӣ. Заминҳо аз наҳри Зарнисор ва чашмаҳо обёрӣ мешаванд. Зарнисор аз қадим бо маъданҳои рангаи худ машҳур буд. Аз конҳои назди Зарнисор (аз ҷумла конҳои истихроҷи маъдани «Зарнисори Марказӣ», «Зарнисори Шимолӣ», «Пойбулоқ») маъдани сурб, нуқра, руҳ, тило, уран ва висмут истихроҷ мекунанд. Аҳолиаш асосан дар ҶДММ «Ширкати кӯҳӣ-саноатии Тоҷикистону Хитой» кор мекунанд.  

 Шахсиятҳои маъруф 
Дорандаи ордени Ленин Баҳриддин Машарипов ва ордени «Дӯстии халқҳо» Раҳмат Бобоев дар ҳамин шаҳрак таваллуд шудаанд. 

 Аҳолӣ 
 1959  1970  1979 1989  20132015  2019  2020 6583  5526  5377  5982  2100  2200  2300  2400

 Адабиёт 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2
 Қомуси Қайроққум. Х., 2004.

 Эзоҳ 

Гурӯҳ:Гулистон (шаҳр)